Pluteus cervinus
-{Pluteus cervinus}- predstavlja jestivu gljivu iz porodice -{Pluteaceae}-, roda -{Pluteus}-. Svrstana je u ovu familiju usled slobodnih i ruzičastih listića, a u rod jer nema anulus (prsten), odnosno ostatke od opšteg veluma (omotača). Razlikuju se dva morfološka stadijuma: nezreo stadijum karakterišu gusti, beli listići i veoma zaobljen klobuk, dok zreo stadijum ima ružičaste i retke listiće.

Široko je rasprostanjena i veoma česta vrsta u umerenoj zoni u Evropi, Aziji i Severnoj Americi. Narodni naziv, jelenska krovnjača je dobila po boji šešira koja je slična boji krzna jelena, a i po tome što cistidije poseduju izraštaje koje podsećaju na jelenske rogove. Plodonosi na trulom drvetu listopadnih ređe četinarskih vrsta.

Opis plodnog tela 
Klobuk je do 15 cm u početku zaobljen, kasnije raširen do potpuno izvrnut, glatke površine, pomalo naboran u sredini. Stariji primerci imaju i centralno ispupčenje. Boja klobuka varira od krem do tamnobraon boje. Lepljiv pri vlažnom vremenu. Listići su slobodni i veoma nežni, kod mlađih primeraka gusti i beli, kod starijih razmaknuti i poprimaju ružičastu boju od spora. Drška je veličine do 15×3 cm, bele boje prošarana sa braonkastim šarama. Meso je belo i veoma čvrsto prijatnog mirisa na rotkvice.

Mikroskopija 
Spore su okruglaste, veličine 6−8×5−6 µm. otisak spora je ružičaste boje. Cistidije su veoma dugačke i do 60 µm sa izraštajima.

Galerija

Jestivost 
Jestiva vrsta ali ne viskog kvaliteta.

Hemijske reakcije 
Reakcija sa KOH je negativana ili šešir menja boju u krem do narandžastu.

Reference

Literatura 
 Uzelac, Branislav (2009). Gljive Srbije i zapadnog Balkana. Beograd: BGV -{logic}-.
 -{Giuseppe, P.}- (1997). Atlas gljiva. Zagreb: Prosvjeta.
 Flik, M. (2010). Koja je ovo gljiva? prepoznavanje, sakupljanje, upotreba. Beograd: Marso.
 -{Phillips, R. (2006). Mushrooms. London: Macmillan.}-
 http://www.first-nature.com/fungi/pluteus-cervinus.php
 http://www.mushroomexpert.com/pluteus_cervinus.html

Spoljašnje veze 
 http://bioras.petnica.rs/vrsta.php?id=44589 

Јестиве печурке
Гљиве